**NEA-UN-17-M-0174 projekt beszámoló**

Milyen társadalmi szükségletet elégít ki?

A foglalkoztatottak száma növekedett. A támogatással lehetővé vált gondnok alkalmazása, aki munkájával elősegítette a tevékenységek lebonyolításának biztonságát, a környezet kihasználhatóságának javítását. Segített a szerelési problémák megoldásában, kiemelten fontos megemlíteni, hogy az épület tűzvédelmi elvárásoknak megfelelését munkájával elősegítette.

Megnyitottuk a kapukat fiatalok előtt. Segítettük őket az őket érdeklő tevékenységek végzésében. Ingyenesen lehetőséget kaptak csoporttalálkozók szervezésére. Támogattuk pályaválasztási beszélgetések szervezését.

A megújuló ingatlan az alaptevékenységünk – kisgyermekek ellátása, családjaik segítése – is nagymértékben segíti.

A fiatalok között nagy az érdeklődés az újszerű tevékenységek iránt. *A parkour egy ilyen téma. Kialakulásának időszakát nagyon nehéz meghatározni. Magyarra fordítva a név lényegében azt jelenti, hogy „Harmóniában lenni a természettel”, ami arra utal, hogy ahhoz, hogy valaki sikeresen űzze ezt a „sportágat”, nem csak látnia, felfognia kell a terepet, hanem némi kreativitással is rendelkeznie kell.*

*A mozgáskultúra tézisei: az embernek ismernie kell a saját határait, hajlékonynak, fürgének,kellően bátornak,józan ésszel gondolkodónak és kitartónak kell lennie. Jeleskednie kell futásban, úszásban, jónak kell lennie az egyensúlyérzékének, és mindemellett fontos a bizonyos szintű fizikai adottság és felkészültség. A parkour csoportunk jelenleg kicsi, de elszántságukat jól mutatja a beszámolóhoz kapcsolt film.*

Fenntarthatóság:

A támogatás segítségével sikerült fiatalokhoz közelebb jutnunk. A 14-18 éves korosztály sikeres megszólításával és hozzánk kapcsolásával szeretnénk a szervezet fiatalítását, a fiatalok megszólítását továbbfejleszteni. A fiatalok közvetlen támogatása a filmkészítésben, a parkour sportban bizakodóvá tesz a jövőbeli működéssel kapcsolatban.

Nagy jelentőségű a jövő szempontjából az egyre fejlődő ingatlanunk, amelynek megújításához a projekt támogatás hozzájárult. Az ingatlan, amely egyúttal közösségi tér, reményeink szerint a közösségi élet további fejlődését is segíti.

A szentendrei iskolákkal és plébániával a támogatás kapcsán kialakult kapcsolatot szeretnénk továbbfejleszteni a közösségépítés érdekében.

A filmek készítése, és azok megjelenése a zárt közösségi média csoportokban (adatvédelmi szempontból a nyilvánossághoz szükséges dokumentumokkal nem rendelkezünk), hatékonyan ad képet a támogatás eredményéről. Egy videó elérhető mindenki számára:

<https://www.youtube.com/watch?v=kLbqFErxO1A&feature=youtu.be>

Mit vállaltunk, és mit teljesítettünk?

1. *vállaláshoz:* Részmunkaidős gondnokot foglalkoztatunk a támogatás segítségével 2017.10.01. naptól. A bérfizetési dokumentumokat és a munkaszerződést csatoljuk.
2. *vállalás teljesítése:* A klubok működése megindult. A támogatás csökkentett összege nem volt elegendő a nagyobb távolságba történő utaztatáshoz, ezért korosztályonként más-más megoldásokat alkalmaztunk.

Az általános iskolás korosztály közös kirándulásait támogattuk önkéntesek bevonásával. A beszámolót mellékeljük. A helyi középiskolákkal felvettük a kapcsolatot, és pályaválasztási tanácsadás megszervezését támogattuk. Az előadókkal az intézmények szerződtek, a szervezést önkéntesek bevonásával egy, a dokumentálással is megbízott irányította. A rendezvényen a klub tagjai részletes felvételeket készítettek. A beszámolóhoz mellékelt DVD tartalmazza az előadásokon készült filmet. A Film tartalmazza a támogatást elismerő logót. Filmezés iránt érdeklődő fiatalok számára közös munkára adtunk megbízást és lehetőséget. A drónok használatát, filmezést vállaltak önképző kör formájában. Nagyon ügyesen készítettek filmeket. Beszámolónkhoz mellékelünk egy összefoglaló filmet, amelyeken tevékenységük részteleit az elkészített filmek részleteiből készült montázzsal mutatják be.

Néhány fiatal a parkour[[1]](#footnote-1) sportban fejlesztette önképzéssel magát. Ehhez eleinte a kerti gyakorlás lehetőségét adtuk, majd amikor a használt szekrény tönkrement, vettünk számukra egy ugrószekrényt. Minden egyéb munkát ők végeztek. Ez az irányzat nem csak a mozgást, hanem az önfegyelmet is fejleszti. Egy közösségi találkozásról a csoport felvételt is készített. Mellékeljük. <https://www.youtube.com/watch?v=kLbqFErxO1A&feature=youtu.be>

1. *vállaláshoz:* A családi találkozókhoz bővítettük a játékkínálatot, és felújítottuk a fürdőszobát. Vásároltunk kézművességhez szükséges anyagokat. Az ingatlant ingyenesen használták az érdeklődők.
2. *vállalás teljesítése: Az ingatlanban az irodát, az alagsori helyiségeket és a tornaszobát, továbbá az előkertet a foglalkozások igényeinek megfelelően alakítjuk a támogatással önkéntes munkákra támaszkodva.* Vásároltunk új eszközöket a gyerekek számára.
3. *vállalás: Vállaltuk a munkák megfelelő adminisztrációját, könyvelését, a működéshez az infrastruktúra biztosítását.* A könyvelési megbízás számláinak kifizetéséről és a közműszámla kifizetéséről az igazolást csatoljuk.

*Egy esemény leírása*

* 1. Részletes beszámoló a legjobban dokumentált kirándulásról: A szentendrei Keresztelő Szent János Plébánia 5.osztályos nagycsaládos gyermekeivel kirándulni mentünk a közeli pilisszentkereszti Som-hegyi Turistaházhoz, hogy a gyerekek jobban megismerjék egymást, közösséget építsünk,  kialakítsuk bennük az egészséges életmódra való vágyat. Pénteken tanulás után, délután három órakor találkoztunk a Fehér Kereszt Gyermekvédő Alapítvány  által működtetett Családi Bölcsőde előtt. Ekkor hátunkra vettük a hátizsákunkat, és tömegközlekedéssel feljutottunk Pilisszentkeresztre, ahol gyors szobabeosztás és a házirend megismerése után elfoglaltuk a szállásunkat, melyet nemrég újítottak fel. Nem sokkal megérkezésünk után átvettük a túrabakancsokat és (mivel hamar sötétedik) indulhattunk is az éjszakai túránkra, melyet vegyes érzelmekkel vártak a gyerekek. A félelem hamar elillant, amikor a lányokkal összefogtunk, és megijesztettük a fiúkat, akik persze azt mutatták, hogy ők nagyon bátrak...
  2. Kaland: A gyerekeknek az esti túrákon lehetőségünk nyílt megfigyelni az erdei állatok éjszakai életét is. Nagyon érdekes volt! 4-5 km-es túrát tettünk a sötétben, melynek a célja a félelmeink leküzdése, a csapatszellem erősítése és a természet szeretetének erősítése volt.
  3. Önállóságra nevelés: Szállásunkra visszatérve közösen készítettük el paprikás krumplinkat, melyen hamar kijött, ki az, aki segít otthon. Természetesen, itt mindenki kivette részét a házimunkában krumpli pucolás, terítés, vagy mosogatás formájában. Este, lefekvés előtt különböző csapatjátékokkal múlattuk az időt, melyen sok újdonságot tanulhattak, és felnézhettek tanultabb, tájékozottabb társaikra. Másnap délelőtt volt lehetőségük a gyerekeknek fakultatív játékra, ahol kis csoportokban társasjátékozhattak, kártyázhattak.
  4. Nevelői vélemény: Itt érdekes volt látni, hogy ebben a korosztályban is van még gyerek, akinek irányítani kell a játéktevékenységet, de volt olyan is, aki szívesen átvette az irányítást. Összességében a kitűzött céljainkat elértük, a gyerekek egy közösségként mentek haza, sok új ismeretet tudtam átadni nekik, és hogy jól érezték magukat, azt az jelzi, hogy a hazafelé úton arról kérdezgettek, mikor megyünk a következő kirándulásunkra...
  5. A kirándulásokon részt vevő gyerekek mindegyike nagycsaládban él, ennek megfelelően a rászorultságot a főszervező igazolta. A részvételt a gyerekek aláírásukkal is dokumentálták.

1. [↑](#footnote-ref-1)